**Ўзбекистон Республикаси Транспорт вазирлиги хузуридаги “Ўзавиация” агентлиги томонидан 2022 йилнинг январь–сентябрь ойлари давомида жисмоний ва юридик шахслардан келиб тушган мурожаатларни кўриб чиқиш ҳолатининг
ТАҲЛИЛИ**

Ўзбекистон Республикаси Транспорт вазирлиги ҳузуридаги Фуқаро авиация агентлиги томонидан жисмоний ва юридик шахслардан келиб тушган мурожаатларнинг Қонунда белгиланган тартибда ўз вақтида ҳар томонлама ва сифатли кўриб чиқилиши таъминланмоқда.

“Ўзавиация” агентлигигажисмоний ва юридик шахслардан келиб тушган мурожаатлар таҳлили бўйича 2022 йилнинг 9 ойида жами 23 **та** (2021 йилнинг 9 ойида эса жами 43 **та**) мурожаат келиб тушган. Мазкур мурожаатларнинг 8 та электрон шаклдаги мурожаатлар бўлиб, шулардан 3 таси Ўзбекистон Республикаси Президентининг Виртуал қабулхонаси орқали келиб тушган, қолганлари “Ўзавиация” агентлигининг расмий веб-сайтига, электрон почтага ва почта орқали ёзма шаклдаги мурожаатлардан ташкил топган.

2022 йилнинг 9 ойида келиб тушган мурожаатларнинг 5 таси (21.7%) қаноатлантирилди, 17 таси (73.9%) юзасидан ҳуқуқий тушунтириш берилди ва 1 таси (0.04%) аноним бўлганлиги сабабли **445-ЎРҚ нинг 3 ва 29-бандларига** асосан кўрмасдан қолдирилди. Келиб тушган мурожаатлар 39% юридик шахсга ва 61% жисмоний шахсга тегишлидир.

“Ўзавиация” агентлигигакелиб тушаётган барча мурожаатлар бевосита раҳбарият томонидан назоратга олинган. “Ўзавиация” агентлигининг мурожаатлар билан ишлаш аҳволи тизимли равишда мониторинг қилиниб, ҳар чоракда таҳлил қилиниб агентликнинг расмий веб-сайтига диаграмма шаклда жойлаштирилиб борилмоқда.

“Ўзавиация” агентлигининг кенгайтирилган йиғилишларида ҳар чоракда мурожаатлар билан ишлаш аҳволи бўйича муҳокама қилиниб, камчилик ва муаммоларни бартараф этиш ҳақида тегишли кўрсатма ва топшириқлар бериб келинмоқда.

Шунингдек, “Ўзавиация” агентлигининг раҳбарияти ҳамда бўлим раҳбарлари, масъул ходимлари аҳолининг муаммоларини эшитиш ва уларни ҳал этиш юзасидан жойларда мунтазам равишда сайёр қабулларни ташкил этиш юзасидан график тасдиқланган бўлиб, шу асосда сайёр қабуллар ўтказилиб келинмоқда. Бунда, мурожаатларни кўриб чиқиш, уларни жойига чиқиб ўрганишга, уларни ижобий (қаноатлантириш) ҳал этилишига алоҳида эътибор қаратилган.

**O‘zbekiston Respublikasi Transport vazirligi xuzuridagi “O‘zaviatsiya” agentligi tomonidan 2022 yilning yanvar–sentabr oylari davomida jismoniy va yuridik shaxslardan kelib tushgan murojaatlarni ko‘rib chiqish holatining**
**TAHLILI**

 O‘zbekiston Respublikasi Transport vazirligi huzuridagi Fuqaro aviatsiya agentligi tomonidan jismoniy va yuridik shaxslardan kelib tushgan murojaatlarning Qonunda belgilangan tartibda o‘z vaqtida har tomonlama va sifatli ko‘rib chiqilishi taʼminlanmoqda.

“O‘zaviatsiya” agentligiga jismoniy va yuridik shaxslardan kelib tushgan murojaatlar tahlili bo‘yicha 2022 yilning 9 oyida jami 23 ta
(2021 yilning 9 oyida esa jami 43 ta) murojaat kelib tushgan. Mazkur murojaatlarning 8 ta elektron shakldagi murojaatlar bo‘lib, shulardan 3 tasi O‘zbekiston Respublikasi Prezidentining Virtual qabulxonasi orqali kelib tushgan, qolganlari “O‘zaviatsiya” agentligining rasmiy veb-saytiga, elektron pochtaga va pochta orqali yozma shakldagi murojaatlardan tashkil topgan.

2022 yilning 9 oyida kelib tushgan murojaatlarning 5 tasi (21.7%) qanoatlantirildi, 17 tasi (73.9%) yuzasidan huquqiy tushuntirish berildi va 1 tasi (0.04%) anonim bo‘lganligi sababli 445-O‘RQ ning 3 va
29-bandlariga asosan ko‘rmasdan qoldirildi. Kelib tushgan murojaatlar 39% yuridik shaxsga va 61% jismoniy shaxsga tegishlidir.

“O‘zaviatsiya” agentligiga kelib tushayotgan barcha murojaatlar bevosita rahbariyat tomonidan nazoratga olingan. “O‘zaviatsiya” agentligining murojaatlar bilan ishlash ahvoli tizimli ravishda monitoring qilinib, har chorakda tahlil qilinib agentlikning rasmiy veb-saytiga diagramma shaklda joylashtirilib borilmoqda.

“O‘zaviatsiya” agentligining kengaytirilgan yig‘ilishlarida har chorakda murojaatlar bilan ishlash ahvoli bo‘yicha muhokama qilinib, kamchilik va muammolarni bartaraf etish haqida tegishli ko‘rsatma va topshiriqlar berib kelinmoqda.

Shuningdek, “O‘zaviatsiya” agentligining rahbariyati hamda bo‘lim rahbarlari, masʼul xodimlari aholining muammolarini eshitish va ularni hal etish yuzasidan joylarda muntazam ravishda sayyor qabullarni tashkil etish yuzasidan grafik tasdiqlangan bo‘lib, shu asosda sayyor qabullar o‘tkazilib kelinmoqda. Bunda, murojaatlarni ko‘rib chiqish, ularni joyiga chiqib o‘rganishga, ularni ijobiy (qanoatlantirish) hal etilishiga alohida eʼtibor qaratilgan.